**Төртінші өнеркәсіптік революция дәуірі- заман талабы**

Қазақстан Республикасының халқы Елбасының Жолдауын жыл сайын күтеді.

2018 жылғы Жолдауы бойынша жасаған мәлімдемесінде Н.Ә. Назарбаев алдымызда тұрған көптеген сынақтардан абыроймен өтіп, қарқынды экономикалық даму жолына бет алғаны жайлы атап өтті.

Қазіргі таңда әлем Төртінші өнеркәсіптік революция дәуіріне, технологиялық, экономикалық және әлеуметтік салалардағы терең және қарқынды өзгерістер кезеңіне қадам басты.

Рухани жаңғыру бағыты бойынша кешенді іс-шаралар жүргізіліп жатыр.

 Сонымен қатар «Цифрлық Қазақстан» бағдарламасы қабылданып, іске асыруда.

100 нақты қадам - Ұлт жоспары бойынша ауқымды жұмыстар жүргізіліп жатыр . Оның 60 қадамы қазірдің өзінде орындалып қойды. Қалғандары, негізінен, ұзақ мерзімге арналған және жоспарлы түрде іске асырылуда.

Еліміз жаһандық өзгерістер мен сын-қатерлерге дайын болу қажеттігін ескеріп, «Қазақстан-2050» даму стратегиясын қабылданғаны- біз үшін өте қуанышты жағдай.

Жаңа әлем көшбасшыларының қатарына қосылу үшін Қазақстанда қажетті нәрсенің бәрі бар екеніне көзіміз жетіп отыр. Бұл үшін мынадай міндеттерді атқаруымыз керектігін атап өтті.

Кешенді ақпараттық-технологиялық платформаларды белсенді түрде енгізу қажет. Кәсіпорындардың энергия тиімділігі мен энергия үнемдеуге, сондай-ақ энергия өндірушілердің өз жұмыстарының экологиялық тазалығы мен тиімділігіне қойылатын талаптарды арттыру керек. Астанада өткен ЭКСПО-2017 көрмесі баламалы, «таза» энергия саласындағы дамудың қаншалықты қарқынды екені көрсеткені бұған дәлел.

Біз 2018 жылдан бастап халықтың әлеуметтік тұрғыдан аз қамтылған тобына атаулы әлеуметтік көмек көрсетудің жаңа тәртібіне көшкені қуантарлық жағдай.. Оның шегі ең төменгі күнкөріс деңгейінің 40 процентінен 50 процентіне дейін көтерілді. Еңбекке қабілетті әлеуметтік тұрғыдан аз қамтылған азаматтар үшін берілетін қаржылай көмек олар жұмыспен қамту шараларына қатысқан жағдайда ғана қолжетімді болады. Еңбекке қабілетсіз азаматтарға мемлекеттік қолдау көрсету шаралары күшейтіледі.

 Елбасы мұғалім мәртебесін арттыру мақсатымен білім берудің жаңартылған мазмұнына көшкен ұстаздардың лауазымдық жалақысын 2018 жылдың 1 қаңтарынан бастап 30 процентке көбейтуді тапсырды.

Жемқорлықтың алдын алуға бағытталған күрес жалғаса беретінін атап өтті.

 Биылғы 2018 жыл - Елордамыз Астананың 20 жылдығын атап өтетін мерейтойлы жыл. Бас қаламыздың қалыптасуы және Еуразияның маңызды даму орталықтарының қатарына қосылулады. Бұл - баршамыздың ортақ мақтанышымыз. Заманауи технологиялар жылдам өсіп келе жатқан мегаполистің проблемаларын тиімді шешуге жол ашатынына сенімдіміз. «Смарт Сити» тұжырымдамасы мен қалаға қоныс аударатын адамдардың құзыреттерін дамыту негізінде қалалық ортаны басқаруды кешенді түрде енгізу қажет. Әлемде инвесторлар үшін қалалар бәсекеге түседі деген түсінік қалыптасты. Олар елді емес, жайлы өмір сүріп, жұмыс істейтін қаланы таңдайды. Сондықтан, Астананың тәжірибесі негізінде «Смарт Сити» «эталонды» стандартын қалыптастырып, Қазақстан қалалары арасында озық практиканы таратуды және тәжірибе алмасу ісін бастау керектігінін айтты.

Осыны әрбір Қазақстандық терең түсінуі керек деп ойлаймыз.

Сондықтан да, Қазақстанның жарқын болашағы жолында барлық мақсаттарға қол жетуімузге барымызды салуымыз керек!

 Г.А. Куракпаева , тәрбие ісінің меңгерушісі.

 Ақмешіт ауылы.